Tegniese ontleding: Capitec kan op kort termyn loop | Netwerk24
Deur Frans de Klerk en Christelle de Klerk 19 Augustus 2019 05:01
Capitec Bank is die tweede grootste kleinhandelsbank in Suid-Afrika op grond van sy kliëntetal (11,4 miljoen), met 120 000 kliënte per maand wat nuwe rekeninge open.
Capitec wen elke maand 120 000 kliënte.
Sy jongste finansiële resultate vir die tydperk tot einde Februarie 2019 het ’n styging van 19% in die wesensverdienste en ’n styging van 19% in die dividend per aandeel getoon.
Die stogastiese aanwyser bevestig die oorverkoopte posisie van die aandeel en die feit dat die korter blou lyn deur die langer rooi lyn gekruis het, bevestig die moontlike omdraai in die sentiment.
Die eerste teken van tegniese krag sal bo lyn A (R1 124,94) sigbaar wees.
Die volgende sterk weerstand om te oorkom, wag by lyn B (R1 190,96).
Die korttermynsentiment jeens die aandeel sal na positief verander wanneer die drie-dae- bewegende gemiddelde deur die agt-dae- bewegende gemiddelde kruis.
’n Venster wag tussen R1 173,02 en R1 095,02. In tegniese ontleding is die reël dat vensters gewoonlik gesluit word, maar dit kan dae, maande of jare duur.
Spekulante: Koop of oorweeg ’n langposisie bo lyn A (R1 124,94), maar gebruik R1 089,99 as keerverlies om kapitaal te beskerm. Die moontlike teikens na bo is R1 141,11; R1 150,65; R1 158,33; R1 166,05, R1 176,99; en R1 190,96.
Medium- tot langtermynbeleggers: Die langtermynsentiment jeens die aandeel sal negatief bly solank as wat die 40-weke- bewegende gemiddelde (R1 227,65) ’n weerstand bly op ’n Vrydagsluiting.
Nota: Hou in gedagte dat ons ’n korttermyn- tegniese herstellopie in die vooruitsig stel bo lyn A, maar op medium- tot langer termyn verwag ons dat die aandeel verder kan daal terwyl dit onder sy 40-weke- bewegende gemiddelde en lyn B konsolideer.
Meer oor: Capitec | Frans De Klerk | Tegniese Ontleding
Tegniese ontleding: Discovery oorverkoop
Tegniese ontleding: Investec kan loop
Tegniese ontleding: Potensiaal vir RMI
ZAR/GBP 18,59 (3)
ZAR/USD 14,96 (-2)
Gold 1518,72 (1504)
Palladium 1653,09 (1394)
Platinum 951,05 (698)
Silver 18,39 (52)